Diari Oficial de la Generalitat Valenciana


Sumari del DOGV 8849, del 03-07-2020 (2020/5156)

RESOLUCIÓ de 29 de juny de 2020, de la directora general de Personal Docent, per la qual, en execució de sentència judicial, s'inclou una aspirant en la llista de persones aspirants seleccionades en el procediment selectiu per a l'ingrés en el cos de mestres, convocat per l'Ordre 11/2016, de 3 de maig, de la Conselleria d'Educació, Investigació, Cultura i Esport.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8849

Data del DOGV
:   03-07-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/5156


Data del document
:   29-06-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 29 de juny de 2020, de la directora general de Personal Docent, per la qual, en execució de sentència judicial, s'inclou una aspirant en la llista de persones aspirants seleccionades en el procediment selectiu per a l'ingrés en el cos de mestres, convocat per l'Ordre 11/2016, de 3 de maig, de la Conselleria d'Educació, Investigació, Cultura i Esport. [2020/5156]  
Per mitjà de l'Ordre 11/2016, de 3 de maig, de la Conselleria d'Educació, Investigació, Cultura i Esport (DOGV núm. 7776), es va convocar procediment selectiu per a ingrés en el cos de mestres i procediment per a l'adquisició de noves especialitats pel personal funcionari del mateix cos, en el qual va participar Miriam Galdó Cebrián, per l'especialitat de Llengua estrangera: Anglés.  
La senyora Galdó Cebrián no va resultar seleccionada i va interposar recurs d'alçada contra la baremació definitiva de mèrits davant la Direcció General de Personal Docent, i contra la seua desestimació, recurs contenciós administratiu davant del Tribunal Superior de Justícia de la Comunitat Valenciana, el qual va dictar sentència número 742/2019, de data 4 d'octubre de 2019, esdevinguda ferma el 25 de novembre de 2019, en la part dispositiva de la qual afirma:  
Estimem en la part substancial el recurs número 199/2017 interposat per Miriam Galdó Cebrián contra la Resolució de 5 de maig de 2017, del director general de Centres i Personal Docent de la Conselleria d'Educació, Investigació i Esport de la Comunitat Valenciana (sic) desestimatòria del recurs d'alçada interposat contra la del 25 de juliol de 2016, per la qual es publica la relació definitiva de persones aspirants seleccionades per a l'ingrés en el cos de mestres convocat per l'Ordre 11/2006 (sic), de 3 de maig, de la Conselleria d'Educació, Investigació i Esport, anul·lem les resolucions recorregudes per no ajustar-se a dret i reconeixem com a situació jurídica individualitzada el dret de la recurrent al fet que el tribunal corresponent i en relació amb l'especialitat ?Llengua Estrangera: Anglés- valore de nou ?la formació acadèmica (fins a un màxim de cinc punts)- del punt II de l'annex I, i en particular l'apartat 2.1 Expedient acadèmic del títol al·legat, que excloïa l'indicat «I Col·loqui Lucentino de Traducció».  
  
Fet que s'ha comunicat al tribunal davant el qual va actuar la recurrent en el seu moment, per tal que executara la decisió en els seus termes, el 12 de març de 2020 va fer la nova baremació i, per tant, resolc:  
  
  
Primer  
En execució de la sentència número 742/2019 del Tribunal Superior de Justícia de la Comunitat Valenciana, modificar la llista de persones aspirants que han superat les proves selectives convocades per la citada Ordre 11/2016, en el sentit d'incloure-hi Miriam Galdó Cebrián, amb una nota final de 7,6036 punts.  
  
Segon  
Modificar la Resolució de 9 de setembre de 2016, de la Direcció General de Centres i Personal Docent (DOGV núm. 7885), per la qual es nomena personal funcionari en pràctiques les persones aspirants seleccionades en aquest procediment selectiu, en el sentit d'incloure-hi Miriam Galdó Cebrián. Aquest nomenament quedarà condicionat al compliment per l'aspirant dels requisits exigits en la base 2 de la convocatòria, que es verificarà mitjançant l'examen de la documentació que s'estableix en la base 10, la qual haurà de presentar en el termini d'un mes a comptar de l'endemà de la publicació d'aquesta resolució en el Diari Oficial de la Generalitat Valenciana.  
  
Tercer   
Atés que la realització del període de pràctiques forma part del procés selectiu, a l'efecte de comprovar l'aptitud per a la docència de les persones aspirants seleccionades, i com que la seua duració segons la base 12.2 de la convocatòria és d'un curs escolar, Miriam Galdó Cebrián haurà de dur-la a terme durant el pròxim curs 2020-2021, en els termes regulats en la Resolució d'11 de novembre de 2016, de la Direcció General de Centres i Personal Docent (DOGV núm. 7919), per la qual es regula la fase de pràctiques de les persones aspirants seleccionades en procediment selectiu convocat per l'Ordre 13/2016, de 3 de maig.  
  
Contra aquesta resolució podrà promoure's, per les parts legitimades, un incident d'execució de sentència, davant del Tribunal Superior de Justícia de la Comunitat Valenciana, de conformitat amb el que es disposa en els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 29 de juny de 2020.- La directora general de Personal Docent: M. Ángeles Herranz Ábalos.